華夷變態

《華夷變態》是日本江戶時代儒學學者林春勝（號鵞峰）、林信篤（號鳳岡）於1732年彙編的書，意指“中國”變成“蠻夷”。是中日貿易的口述史料“唐船風說書”（日本人所寫於中國的所見所聞）之一，其序文中說：

卷二收錄鄭經檄文：「欽命招討大將軍總統使世子罪臣鄭檄文中國之視夷狄猶峩冠之視残履故資冠於履則莫不腕忿淪夏於夷狄則孰就不感媿凡在血氣之倫寧無羞惡之心但運數使然莫可柰何是以犬豕餘孽輙於閏位遂使我明三百年之天下一旦胥命為夷 狄豈盡 無忠義之士哉

洪惟二祖列宗豐功偉業澤闊民生践土食毛世承君德即有亡國之 禍非有失道之主而煤山龍玉馭死守社稷尤忠臣義士所推心 而感泣者也狡虜徒以詐力奪我天下竊據之後為虐益深無烝媱之醜上及骨肉殺戮之慘下逮狗彘官方貪婪 役賦繁重歷

觀胡元之政未有敗壞如今日之甚者，我先王忠家為國抗夷於方張專輯之際同嘗敗之於海澄敗之護國敗之於鎮江敗之於思明所至殲其名酋擒某渠師者不可勝討，即予嗣位之初亦嘗敗之於烏沙斬其偽侯馬德光續以糧運不繼因退屯東寧生聚教誨者一十餘年庶幾勾践之圖無隨先王之志。

今者虜亂日甚行事乖方積惡已稔天奪其魄以致吳王倡義於滇南耿王反正于閩中平南定南各懷觀望秦蜀楚越莫決不騷動人望恢復之心家思執箠之遂正符廿八之謠適應大康之讖此政夷虜數窮之會龔行天誅之日也

予組練百萬樓船數千積穀如山不可紀極征帆北指則燕齊可搗遼海可跨旋應南向則吳越可掇閩粵可聯陸戰而兕虎辟易水攻而蛟龍震驚所顛與同志之士敦念 故主之恩。

上雪國家之仇下救民生之禍建桓文之偉業垂青史之芳名凢諸文武官吏不論滿漢有能以城邑兵馬友反正歸附者各炤原職加陞委用具有前係舊將中道離公者悉赦不究一體收錄方今以國事為重不必以小嫌介意間有奇才異能者可赴軍前投牒量才擢叙大師所過秋毫無犯，非得罪社稷及抗我戎行者一無所問嘉與士民同建劻復之勛永快平之樂刊布直省咸使知聞故檄

永曆貳拾捌年肆月初一日」

參見
華夷之辨
小中華思想
滿漢文化交流
中朝事實
日本反中情緒
國姓爺合戰

參考文獻

外部連結
華夷變態 -- 林春斎，( 1618-1680 )  

17世纪书籍
江戶時代典籍
清朝文化
中日關係史
江戶時代文化
清朝外交